खरौंधी(गढ़वा) : प्रखंड में अंतरराष्ट्रीय कायस्थ वाहिनी के युवा राष्ट्रीय अध्यक्ष प्रवीण श्रीवास्तव ने दौरा कर शनिवार को कायस्थ समाज के लोगो से मिले । प्रखंड के कायस्थ समाज के लोगो ने युवा राष्ट्रीय अध्यक्ष प्रवीण श्रीवास्तव को फूल माला पहनाकर स्वागत किया. साथ ही प्रखंड के राजी गांव में कायस्थ समाज के लोगो के साथ बैठक किया । इसमे युवा राष्ट्रीय अध्यक्ष प्रवीण श्रीवास्तव ने उपस्थित कायस्थ समाज के लोगो से कहा अंतरराष्ट्रीय अध्यक्ष पंकज भईया ने भारत के सभी कायस्थ को एक जुट करने का संकल्प लिया है । इसलिए आपलोग भी उनके संकल्प को पूरा करने में साथ दे। आज के समय को देखते हुये समाज मे एकजुटता बहुत जरूरी है । इसलिए सभी कायस्थ एक हो। आगामी बिहार के गोपालगंज में 11 अक्टूबर को लोकनायक जयप्रकाश नारायण की 116 वी जयंती के अवसर पर पंकज भईया के नेतृत्व में कायस्थ परिचय सम्मेलन होने जा रहा है । कायस्थ परिचय सम्मेलन में आपलोग बढ़-चढ़कर हिस्सा लेकर कार्यक्रम को सफल बनावे । झारखंड प्रदेश अध्यक्ष संकेत कुमार श्रीवास्तव ने कहा समाज मे एकजुटता नही होने से समाज का शोषण हर तरफ हो रहा है। समाज की शोषण से बचने के लिए एकजुटता बहुत जरूरी है इसलिये समाज को संगठित होने में सहयोग करे। इस दौरान विश्व हिंदू दल राष्ट्रीय सलाहकार सत्येंद्र सिंह परमार, कायस्थ समाज के हरियाणा अध्यक्ष विनय श्रीवास्तव, बिहार अध्यक्ष अमित अशोक, बसंत लाल श्रीवास्तव, शम्भू प्रसाद श्रीवास्तव, राजेश कुमार श्रीवास्तव, अभय कुमार सिन्हा, सुमित कुमार सिन्हा, रितेश कुमार सिन्हा, विकेश कुमार सिन्हा सहित दर्जनों कायस्थ समाज के लोग उपस्थित थे.